
REFERAT DE APROBARE


privind aprobarea trecerii imobilului teren, în suprafață de 94 mp, identificat cu CF/NC 73032, din domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin în domeniul public al UAT Județul Mehedinți și administrarea Consiliului Județean Mehedinți

	Având în vedere :
-	dispozițiile H.C.J.  nr. 2/21.01.2026 privind solicitarea trecerii în domeniul public al UAT Județul Mehedinți și administrarea Consiliului județean Mehedinți, a terenului cu suprafața de 94 mp, situat în str. I.C. Brătianu, nr. 7, Zona „Pavilion Administrativ”, din domeniul public al UAT Municipiul Drobeta Turnu Severin și administrarea Consiliului Local al Municipiului Drobeta Turnu Severin;
-	faptul că terenul, în suprafață de 94 mp, identificat cu CF/NC 73032 se află în proximitatea Pavilionului Administrativ aflat în patrimoniul UAT Județul Mehedinți și este necesar reabilitării și modernizarea căilor de acces la obiectivul „Renovare energetică a clădirilor publice – Pavilion Administrativ”, proiect aflat pe agenda Consiliului Județean Mehedinți;
-	existența elementelor care atestă faptul că terenul, în suprafață 94 mp, identificat cu CF/NC 73032 este de uz și interes public județean;
-	dispozițiile art. 294, alin. 3 din O.U.G nr. 57/05.07.2019 privind Codul administrativ, conform cărora „trecerea unui bun din domeniul public al unități administrativ-teritoriale, de pe raza teritorială a unui județ în domeniul public al județului respectiv se face la cererea consiliului județean, prin hotărârea consiliului local al comunei, al orașului sau al municipiului, după caz”;  
-	încetarea interesului public local asupra terenului, în suprafață de 94 mp, identificat cu CF/NC 73032, motivat prin faptul că acest teren deservește clădiri aflate în patrimoniul UAT Județul Mehedinți, fapt pentru care nu se justifică repartizarea unor sume din bugetul local al municipiului pentru a amenaja zona.


	În considerarea elementelor prezentate, propun ca în ședința consiliului local al Municipiului Drobeta Turnu Severin să fie adoptat proiectul de hotărâre privind aprobarea trecerii terenului în suprafață de 94 mp, identificat cu CF/NC 73032 din domeniul public al Municipiului Drobeta-Turnu Severin și administrarea Consiliului Local al Municipiului Drobeta-Turnu Severin în domeniul public al UAT Județul Mehedinți și administrarea Consiliului Județean Mehedinți.

